ויליאם פלומר

ויליאם פלומר (באנגלית: William Plumer; 25 ביוני 1759 – 22 בדצמבר 1850) היה עורך דין ופוליטיקאי אמריקאי, אשר כיהן כחבר הסנאט של ארצות הברית מטעם המפלגה הפדרליסטית בשנים 1802–1807 וכמושל ניו המפשייר השביעי מטעם המפלגה הדמוקרטית-רפובליקנית בשנים 1812–1813, ו-1816–1819.

 ביוגרפיה 
 ראשית חייו 
פלומר נולד ב-25 ביוני 1759 בניוברי פורט שבפרובינציית מפרץ מסצ'וסטס, לסמואל פלומר, חקלאי וסוחר, ומרי (דול) פלומר. בשנת 1768 עברה המשפחה לאיפינג, ניו המפשייר, והוא גדל בחוות אביו על Red Oak Hill. פלומר למד בבית הספר Red Oak Hill עד גיל 17.

בריאותו הרופפת מנעה ממנו שירות צבאי במהלך המהפכה האמריקאית ומחיים כחוואי, ולאחר חוויית התעוררות דתית בגיל ההתבגרות, הוכשר פלומר ככומר בפטיסטי. במשך מספר שנים נסע ברחבי המדינה להטיף בכנסיות בפטיסטיות ובכינוסים דתיים. הוא שקל קריירה ברפואה והחל ללמוד רפואה, אך לאחר מכן בחר בקריירה משפטית ולמד משפטים אצל עורכי הדין ג'ושוע את'רטון מאמגרסט וג'ון פרנטיס מלונדונדרי. בין עמיתיו למשרדי עורכי הדין היה ויליאם קולמן, שהפך לידידו לכל החיים. פלומר התקבל ללשכת עורכי הדין ב-1787 והחל לעסוק בעריכת דין באיפינג.

 קריירה מוקדמת 
בנוסף לעיסוקו בעריכת דין, היה פלומר פעיל בפוליטיקה המקומית והממשל. הוא החזיק במספר תפקידים בעיר, כולל חבר במועצת הניהול של העיירה. פלומר כיהן בבית הנבחרים של ניו המפשייר בשנים 1785–1786, 1788, 1790–1791, ו-1797–1800. בשנים 1791 ו-1797 כיהן כיושב ראש הבית. הוא היה נציג בוועידת החוקה של המדינה בשנים 1791–1792.

 הסנאט של ארצות הברית 
פלומר נבחר לסנאט של ארצות הברית כמועמד המפלגה הפדרליסטית, ומילא את המושב שהתפנה לאחר התפטרותו של ג'יימס שיף. הוא כיהן בסנאט בין 17 ביוני 1802 ל-3 במרץ 1807 ולא היה מועמד לבחירה מחדש.

ב-1803 היה פלומר בין הפדרליסטים הצפוניים שהציעו פרישה מהאיחוד בשל חוסר הכוח של הפדרליסטים, עליית השפעת הדמוקרטים של ג'פרסון ופגיעה בהשפעת הצפון מאז רכישת לואיזיאנה. בשנת 1827, נזכר פלומר במעורבותו במיזם זה ואמר: 

 הסנאט של ניו המפשייר 
פלומר כיהן כחבר הסנאט של ניו המפשייר בשנים 1810 ו-1811, ונבחר בשתי השנים לנשיא הסנאט.

 מושל 
ב-1812 נבחר פלומר כמועמד המפלגה הדמוקרטית-רפובליקנית למושל ניו המפשייר וכיהן בתפקיד עד 1813. הוא נבחר לתפקיד פעם נוספת ב-1816 וכיהן עד 1819.

 הבחירות לנשיאות, 1820 
בבחירות לנשיאות 1820 היה פלומר אחד מחברי חבר האלקטורים של ניו המפשייר. הוא הצביע לבדו כנגד הנשיא המכהן ג'יימס מונרו, ובחר במקום זאת בג'ון קווינסי אדמס. לפי מקורות מסוימים, הדבר נעשה כדי לוודא שג'ורג' וושינגטון יישאר הנשיא היחיד שנבחר פה אחד, אך אחרים טוענים שמדובר בהעלאת שמו של אדמס כמועמד פוטנציאלי או במחאה על "הפזרנות המיותרת" של ממשל מונרו. פלומר גם נמנע מהצבעה לדניאל טומפקינס כסגן הנשיא, כיוון שלדעתו היה "בלתי מתון באופן קיצוני" וללא "המשקל המוסרי שהמשרה דורשת", והצביע במקום זאת לריצ'רד ראש.

 פעילויות נוספות 
פלומר היה ממייסדי החברה ההיסטורית של ניו המפשייר ונשיאה הראשון. נבחר כחבר באגודה האמריקאית לעתיקות ב-1815.

 מותו 
פלומר נפטר באיפינג ב-22 בדצמבר 1850, ונקבר בבית הקברות המשפחתי Plumer Family Cemetery באיפינג.

 משפחתו 
ב-1788 נישא פלומר לשרה "סאלי" פאולר מניומרקט, ניו המפשייר. לזוג נולדו שישה ילדים. בנם,  היה סופר ועורך דין, ושירת בבית הנבחרים של ארצות הברית בשנים 1819–1825.

 קישורים חיצוניים 




קטגוריה:אמריקאים ילידי ניו המפשייר
קטגוריה:מושלי ניו המפשייר
קטגוריה:מושלי מדינות ארצות הברית מהמפלגה הפדרליסטית
קטגוריה:חברי הסנאט של ארצות הברית מניו המפשייר
קטגוריה:סנאטורים חברי המפלגה הדמוקרטית-רפובליקנית
קטגוריה:אמריקאים שנולדו ב-1759
קטגוריה:אמריקאים שנפטרו ב-1850